Idj: Ikrah daqs id-dagħa ta' Bona – Paragun ta' persuna jew oġġett mad-dagħa li wieħed seta' jisma' f'Bona. Bona kien l-isem antik ta' Abbana, port ewlieni fl-Alġerija. Fis-seklu dsatax kienu emigraw eluf ta' Maltin lejn l-Afrika ta' Fuq biex isibu x-xogħol. Fl-1842 fl-Alġerija kien hemm mal-5,000 emigrant, li sal-1865 saru 10,000, u li wara żdiedu anke sal-14,000-il elf, imqassmin f'komunitajiet imdaqqsa f'diversi bliet fl-Alġerija. Fost il-komunitajiet kien hemm dik ta' Bona. Fis-seklu dsatax kien isir ħafna kummerċ bejn Malta u Bona. L-idjoma x'aktarx tikxef kemm jispikka d-dagħa Malti meta wieħed jisimgħu barra pajjiżu.